***REŠITVE OSMEGA GRADIVA***

1. Kaj je oprašitev?

Oprašitev je prenos cvetnega prahu iz prašnika na brazdo pestiča.

1. Kakšna je razlika med cvetovi vetrocvetk in žužkocvetk?

Cvetovi vetrocvetk niso izraziti, prašniki imajo dolge in nežne prašne niti, da jih zatrese veter in otrese cvetni prah.

Cvetovi žužkocvetk so obarvani, da jih opazijo žuželke, predvsem čebele in čmrlji.

1. Na kateri del pestiča pride cvetni prah po oprašitvi?

Zrnca cvetnega prahu pridejo na brazdo pestiča.

1. Kaj požene iz pelodovega zrna?

Iz pelodovega zrna požene cevka, izrastek, ki mu pravimo pelodov mešiček.

1. Do kje prodre pelodov mešiček?

Pelodov mešiček prodre do semenske zasnove.

1. Katera spolna celica je v pelodovem mešičku?

V pelodovem mešičku je moška spolna celica – semenčica.

1. Kje pa se nahaja jajčece?

Jajčece se nahaja v semenski zasnovi.

1. Kaj je oploditev?

Oploditev je združitev jajčeca in semenčice.

1. Kaj se razvije iz oplojenega jajčeca?

Iz oplojenega jajčeca se začne razvijat kalček, iz semenske zasnove pa seme.

1. Kaj se razvije iz plodnice?

Iz plodnice se razvije plod.